شەفەق نیوز/ نێچیروان بارزانی سەرۆک هەرێم کوردستان،  ئمڕوو سێشەممە،  دووپات کرد ک باوەت پارێزگای کەرکوک ڕاسی و قۊیلە و جارەسەری خوازێد.
ئەوەیش لە وەڵام سەرۆک بارزانی هات لەبان پرسیاریگ رووژنامەوانی دەربارەی دووارە وازکرەن بارەگایل حزبەگە لەو پارێزگا، هەنای وت؛ باوەت کەرکوک تەنیا لەبان وازکردن بارەگایل نییە، باوجی خوەی باوەت قبل و راسییگە، و چارەسەری خوازێد.
هەمیش  وت: بایەتە چارەسەرییگ لە چوارچێوەی عراق ئەرا کەرکوک پەیا بکریەێد،  و لەناویان مادەی ١٤٠ لە دەستوور،  و جەخت کرد لەبان گرنگی رەسین وە رێککەفتن وەرد حکومەت عراق خ ئەرا مسۆگەرکردن مافەیل گەل کورد لە کەرکوک.
دەربارەی پەیوەندیەیل ناوبەین هەولێر و بەغداد، سەرۆک هەرێم وت: پەیوەندیەگە وەرد بەغداد خاسە، وەلێ چەن باوەتیگ هەس گفتوگۆ و چارەسەری خوازن، و وت: ئومید پەیاکردن چارەسەری ئەرا ئەو باوەتەیلە دۊیای هەڵبژاردن خوازیمن.
